**VÝBER MANŽELSKÉHO PARTNERA**

Najreálnejšie vidia všetko partneri vraj až po roku spoločného stretávania sa. Preto by ani rozhodnutia o svadbe nemali robiť skôr, kým sa im aspoň trochu neupraví „zrak“.

Partneri by nemali zabúdať predovšetkým na fakt, že manželstvo nie je na rok či na dva, ale na celý život.

**Čo si všímať a neprehliadnuť?**

**1. Pozor na** **správanie partnerových rodičov.**

Kto je dominantný? Matka? Otec? Podľa tohto vzorca bude váš milovaný chcieť, aby to vyzeralo aj vo vašej domácnosti. Nemusí tak vyzerať fyzicky, ale povahové vlastnosti sa nielen dedia, ale aj okukávajú. A to samozrejme platí aj o mužoch.

**2. Záleží vám na peknej postave?**

Všimnite si aj fyzickú predispozíciu vášho miláčika. Ako vyzerajú partnerovi rodičia či starí rodičia? Tak môže vyzerať vo vyššom veku aj váš partner a dokonca aj deti. Najprv vás muž či žena zaujme svojou krásou, ktorá je relatívna a pre každého iná, no dôležitá. Ako si svojho miláčika už vykŕmite sama, je vaša vec.

**3. Maličkosti vzťahy udržujú aj rozbíjajú**.

Ak vám prekáža ako si váš miláčik vytláča zubnú pastu, alebo si skladá ponožky, či ich dokonca nepohadzuje po izbe, alebo iné maličkosti, zmeňte to ešte pred vaším veľkým svadobným dňom. V opačnom prípade sa môže stať, že vám to po niekoľkých rokoch manželstva začne prekážať natoľko, že to nebudete ochotná vôbec akceptovať a to je koniec!

**4. Dôležité sú aj rozdielne záľuby medzi partnermi.**

Milencov spájajú predovšetkým rovnaké záujmy, keď môžu robiť veci spoločne. No vo vzťahu a v manželstve obzvlášť je skvelé mať aj niečo rozdielne, pretože to znamená slobodu. Nezabúdajte, v manželstve musí mať každý z manželov pocit slobody a tiež právo na svoje súkromie. Samozrejme, všetko má svoje hranice.

**5. Všímajte si partnerových kamarátov.**

Podľa toho s kým sa stretávaš, poviem ti aký si človek. Pretože, nie nadarmo sa hovorí „vrana k vrane sadá“. Ak sa vám nepáčia kamaráti vášho miláčika, je to problém. Muži sú na svojich „kámošov“ väčšinou citliví. Zopár rád ako sa vyhnúť nepríjemným prekvapeniam počas manželstva.